Wêreldwye haaisensus gehou - Maroela Media
Aas word aan kameras vasgemaak om inligting in te win Foto: Florida International University
'n Internasionale haaisensus word later vandeesmaand gehou, en sal na verwagting sowat drie jaar neem om te voltooi. Die see om suidelike Afrika word as een van die prioriteitsgebiede gelys om aandag te kry, aangesien min data oor die haaibevolking van dié gebied bekend is.
Die "sensus" word deur die Global FinPrint, 'n internasionale haaibewaringsorganisasie, gehou. Dit word deur die medestigter van Microsoft, Paul G. Adams gefinansier. Sowat $4 miljoen is beskikbaar gestel.
Die doel is om vas te stel hoe belangrik die bewaring van haaie is, en waar die fokus behoort te val. Die organiseerders meen te min data bestaan nou oor ongeveer die helfte van die haaispesies om sonder die sensus enige gevolgtrekkings te maak.